חנה גולדברג

**חנה גולדברג** (נולדה ב-23 בדצמבר 1954) היא פזמונאית, משוררת וסופרת ישראלית. כלת פרס מפעל חיים של אקו"ם לשנת 2015.

## ביוגרפיה
חנה גולדברג נולדה בחיפה, לשרה (לבית הכט) ודוד גולדברג שהיה מעריך ראשי בבית המכס בחיפה. למדה בתיכון עירוני ג' בחיפה ושירתה בצה"ל ככתבת בשבועון הצבאי "במחנה נח"ל", בתקופת מלחמת יום הכיפורים. לאחר שהשתחררה מצה"ל למדה באוניברסיטת חיפה פילוסופיה וספרות אנגלית.

במהלך לימודיה האקדמיים החלה לעבוד כעיתונאית במגזין "לאשה", כעורכת לשונית וכן תרגמה מאמרים ומחקרים מאנגלית לעברית. בתום לימודיה עברה להתגורר בתל אביב.

בשנת 1983 כתבה את מילות השיר "לא רוצה לזמביה" בביצוע עופר אקרלינג. השיר היה ללהיט, שעורר התעניינות רבה בשל שפתו הייחודית. אחר כך פנה אליה רמי קלינשטיין וגולדברג כתבה לו את השירים "אש על הפנים" ו"שיר מדבר" שגם הפכו להיטים. מאז כותבת גולדברג שירים למיטב המלחינים והזמרים בישראל, ושיריה מושמעים ברדיו ובטלוויזיה.

בשנת 2000 יצאה לאור ספרה הראשון, הרומן "אף מלה על אהבה", שנתיים אחר פרסמה רומן שני "כשהחיים יתחילו", וב-2007 את הרומן "דיבה".

בשנת 2002 נבחרה לתפקיד יושבת-ראש דירקטוריון אקו"ם. בתפקיד זה ייצגה את היוצרים הישראליים במשך שלוש שנים וחצי והובילה מאבק להעלאת המודעות הציבורית לנושא זכויות היוצרים בישראל ולשיפור מעמדו של היוצר.

## שיריה
שמאל|ממוזער|150px|ספר השירים הגדול "אין סוסים שמדברים עברית", הקיבוץ המאוחד 2005
שמאל|ממוזער|150px|ספר הילדים "דמעות ורודות"
שמאל|ממוזער|150px|"דיבה", כתר 2008
גולדברג החלה לכתוב שירים בגיל 14. כשהייתה בת 15 שלחה אחד משיריה למגזין "את" והעורכת שרה ריפין החליטה לפרסם אותו, עם ביקורת חיובית. בשנת 1978 פרסמה את ספר השירים הראשון שלה "האם לשבת המלכה יש בעיות במיטה?".

גולדברג כתבה מאות שירים, שרבים מהם היו ללהיטים. בין שיריה: "נאחז באוויר" (גידי גוב), "אנטארקטיקה" ("אין סוסים שמדברים עברית"), "מעיין" (קורין אלאל), "אמסטרדם" ו"ענוג" (להקת נוער שוליים), "אש" (רמי קלינשטיין), "גבר באמבטיה" ו"הרווח שבין" (ליליה), "חברים בכל מיני צבעים" (שרית חדד), "בואי נתחבק" (אלון אולארצ'יק), "מישהו גדול" (שי גבסו) "מול חלונך" (רונן עניא), "אוויר", "מכולת" (יסמין אבן), "בואי אלי" (אלף. דלת) ו"טאקו" (חני יופה).

ב-1992 חיברה את המילים לשירים בסרט "ללקק ת'תות" בבימויו של אורי ברבש.

בשנת 2005, במלאת לה כ-400 שירים מולחנים, יצא לאור ספר מהודר ובו מיטב שיריה - "אין סוסים שמדברים עברית" (הקיבוץ המאוחד). בספר שזורים גם הסיפורים שמאחורי השירים..

בשנת 2005 זכה שירה "מישהו גדול" במקום הראשון בפסטיבל השירים של ישראל.

שירה האנטי גזעני "חברים בכל מיני צבעים" משמש כפתיח במפגשיה עם תלמידים במסגרת מערכת החינוך. במפגשים אלה היא משוחחת עם הילדים על שיריה וספריה, על כתיבה ויצירה, על קבלת החריג והשונה, על סובלנות, על מאוויים לקרבה ולחברוּת, על חמלה, על דרכים לביטוי רגשות, על הקשר בין עולם המחשבים לבין רגשות ועל הצורך האנושי "להיות כמו כולם". בשנת 2008 הוציאה לאור גם קלטת וידאו בשם "חברים בכל מיני צבעים" הכוללת שירים וקטעי קישור בנושא..

בשנת 2015, זכתה בפרס ע"ש אהוד מנור על מפעל חיים של אקו"ם. בנימוקי השופטים לבחירתה, נכתב: "חנה גולדברג היא פזמונאית משוררת וסופרת, גדלה בחיפה, החלה לכתוב בגיל צעיר מאוד. השיר הראשון שלה שיצא לרדיו, "לא רוצה לזמביה" בשנת 1983 זכה להצלחה רבה וסלל את המשך דרכה. חנה מייצגת את האישה העצמאית, הכותבת, היוצרת חסרת הפשרות שלא חוששת מלחשוף בפנינו את כישרונה, כתיבתה החושנית, הנשית והייחודית. שיריה של חנה כאילו מספרים סיפור עלילתי מתוחכם שהמאזין לא רוצה שיסתיים. שואלת שאלות קיומיות, על החיים על החיפוש אחר האהבה הגדולה ושינוי אמיתי. חנה הטביעה את חותמה עם שירים רבים ואהובים. באמתחתה של חנה למעלה מ-400 יצירות, שירים וספרים".

בשנת 2002 נבחרה חנה לדירקטוריון אקו"ם ושימשה כיו"ר הדירקטוריון. בתפקידה קידמה והובילה מאבק להעלאת המודעות לנושא שמירת זכויות היוצרים ושיפור מעמד היוצר..

## ספריה
#### ספרי ילדים
* "דלית לא יכולה להחליט" (מסדה 1991)
* "קישתא" (הקיבוץ המאוחד 1994) - תורגם ויצא לאור בשפה הערבית (1999) בשם "בסבוסה" (بسبوسة) והתקבל באהדה ברשות הפלסטינית.
* "ההפתעה" (הקיבוץ המאוחד 1995)
* "דמעות ורודות" (הוצאת הקיבוץ המאוחד 2001) - הוכתר כספר הילדים המצטיין לשנת 2001 על ידי "הורים וילדים"
* "קוף משקפוף" (כתר 1999)
* "חברים בכל מיני צבעים" (הקיבוץ המאוחד 2000)
* "מי חטף את נסיכת המחשב?" (הקיבוץ המאוחד 2001)
* "אורי טס לירח" (הקיבוץ המאוחד 2005)
* "קישתא, אל תבכי" (הקיבוץ המאוחד 2007)
* "שוקימוקי" (הקיבוץ המאוחד 2010)
* "ספגטי" (הקיבוץ המאוחד 2012)
* "אילו הייתי אריה" (עם עובד 2016)
* "אילו הייתי קוף" (עם עובד 2018)
* "אילו הייתי עכבר" (עם עובד 2018)
* "יונתן" (עם עובד 2021)
* "חברים בכל מיני צבעים" (מהדורה מחודשת בתוספת שני בתים חדשים, הקיבוץ המאוחד 2021)

#### רומנים
* "אף מלה על אהבה" (כתר 2000)
* "כשהחיים יתחילו" (כתר 2002)
* "דיבה" (כתר 2008)
* "אהובי הלא ידוע" (כתר 2012)
* "אף מילה על אהבה" (כתר 2018 - מהדורה מחודשת)

#### שירה
* "האם לשבת המלכה יש בעיות במיטה?" (הוצאת תמוז 1978)
* "רומן בשורות קצרות" (עמית 1984)
* "אין סוסים שמדברים עברית" (הקיבוץ המאוחד 2005)

### DVD לילדים
* "חברים בכל מיני צבעים". תקליטור DVD לילדים עם מיטב שירי הילדים של חנה גולדברג (הד ארצי 2006)

## קישורים חיצוניים

* 

* 
* 
* 
* 
* 
* 
* 
*  - ריאיון
* 
* 
* 
* חברים בכל מיני צבעים - הסיפור מאחורי השיר
* 
* 
*  אוגוסט, 2019
*  נובמבר, 2019

## הערות שוליים

קטגוריה:פזמונאיות ישראליות
קטגוריה:סופרות כותבות עברית
קטגוריה:סופרים כותבי עברית
קטגוריה:יוצרות בעברית
קטגוריה:יוצרים בעברית
קטגוריה:ראשי אקו"ם
קטגוריה:זוכות פרס אקו"ם
קטגוריה:פזמונאיות כותבות עברית
קטגוריה:מנהלות ישראליות
קטגוריה:בוגרות תיכון עירוני ג' (חיפה)
קטגוריה:בוגרי תיכון עירוני ג' (חיפה)
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:פזמונאים ישראלים
קטגוריה:פזמונאים יהודים
קטגוריה:סופרות ילדים ונוער ישראליות
קטגוריה:סופרות ישראליות
קטגוריה:סופרים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:זוכי פרס אקו"ם
קטגוריה:זוכי פרס מפעל חיים
קטגוריה:משוררות ישראליות
קטגוריה:משוררים ישראלים
קטגוריה:משוררות יהודיות
קטגוריה:סופרי ילדים ונוער
קטגוריה:סופרי ילדים ונוער ישראלים
קטגוריה:סופרי ילדים ונוער יהודים
קטגוריה:ישראליות שנולדו ב-1954
קטגוריה:ישראלים שנולדו ב-1954